text: Tre biler brændt af i Vejle
  30 december 2011 kl. 07.28
  Tre biler blev svært skadet, da de ved fire-tiden blev sat i brand på Finlandsvej i Vejle. Politiet er sikre på, at brandene er påsatte, fordi ilden har flere arnesteder.
  - Der er skader både ved forenden og ved en bagskærm, fortæller vagtchef Henrik Dam, Sydøstjyllands Politi. Og alle tre biler er svært skadet i forenden.
  Der er ikke tale om, at bilerne har antændt hinanden. Vagtchefen mener heller ikke, at der er tale om fyrværkeri.
  - Hvis man havde affyret et batteri under bilerne, ville vi finde rester af det, og det har vi ikke. 
  Lokalpolitiet undersøger sagen nærmere i løbet af dagen.
  